Niklas Lindgren

Niklas Erik Lindgren (s. 18. toukokuuta 1988 Helsinki) on suomalainen kilpapurjehtija. Hän edusti Suomea 470-luokassa sekä Pekingin 2008, Lontoon 2012 että Rion 2016 kesäolympialaisissa.

Niklas Lindgren ja Heikki Elomaa edustivat Suomea Pekingin olympialaisissa 2008 sijoittuen sijalle 27 Peking-kisasivut  Suomen olympiakomitea 16.8.2008 Viitattu 17.8.2008. Suomalaisten keskinäisessä karsinnassa he voittivat Niklaksen isonveljen, Joonas Lindgrenin venekunnan. Veljekset aloittivat purjehdusharrastuksensa yhdessä Niklaksen ollessa nelivuotias, ja Pekingin olympialaisten jälkeen he siirtyivät samaan venekuntaan.    Lindgrenit sijoittuivat Lontoon olympialaisissa sijalle 21. ja Rion olympialaisissa sijalle 15. MM-kilpailuissa he sijoittuivat neljänneksi vuonna 2012, 19. vuonna 2010, 22. vuonna 2011 ja 39. vuonna 2009. EM-kilpailuissa heidän sijoituksensa ovat olleet kymmenes vuonna 2011, 25:s vuonna 2009 ja 32:s vuonna 2010.

Joonas ja Niklas Lindgren edustavat Helsingfors Segelklubbia ja heitä valmensi Petri Leskinen. Veljesten isä Jouko Lindgren saavutti purjehduksessa olympiapronssia Tallinnassa 1980. Niklas Lindgren on opiskellut Aalto-yliopistossa kiinteistötaloutta.

 Arvokisasijoitukset 
470-luokka
2005 EM-kilpailuissa 68. (parina Konsta Hämäläinen)
2006 EM-kilpailuissa 85. (parina Konsta Hämäläinen)
2007 MM-kilpailuissa 83. (parina Heikki Elomaa)
2008 olympialaisissa 27., MM-kilpailuissa 63. (parina Heikki Elomaa)
2009 MM-kilpailuissa 39., EM-kilpailuissa 25. (parina Joonas Lindgren)
2010 MM-kilpailuissa 19., EM-kilpailuissa 32. (parina Joonas Lindgren)
2011 MM-kilpailuissa 22., EM-kilpailuissa kymmenes (parina Joonas Lindgren)
2012 MM-kilpailuissa neljäs (parina Joonas Lindgren)

 Lähteet 



 Viitteet 

Luokka:Suomalaiset kilpapurjehtijat
Luokka:Vuonna 1988 syntyneet
Luokka:Elävät henkilöt